**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Dodávateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **RÁMCOVÁ DOHODA NA DODANIE TOVARU**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2020

TÁTO DOHODA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a Ing. Ivan Bošňák, člen predstavenstva – CFO, kontaktná osoba pre technické veci: Mgr. Alexandra Hushegyi, telefón: + 421 (0)2 5950 1523, e-mail: hushegyi.alexandra@dpb.sk, kontaktná osoba pre zmluvné veci: JUDr. Alexandra Damborská, telefón: +421 (0)2 5950 1254, e-mail: damborska.alexandra@dpb.sk (ďalej len „**Objednávateľ**”) na jednej strane; a
2. [**doplniť**], spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Dodávateľ**”) na druhej strane.

**Vzhľadom k tomu, že:**

1. Objednávateľ má záujem o dodávanie osobných ochranných pracovných pomôcok, za účelom čoho realizoval zákazku označenú interným číslom NL 22/2020 v zmysle internej smernice č. ER 97/2016 o obstarávaní v podmienkach DPB, a.s. na predmet zákazky „**Osobné ochranné pracovné pomôcky**“ **– 4. časť: Ochrana zraku, sluchu, hlavy, dychu a doplnky**;
2. Dodávateľ je úspešným uchádzačom realizovanej zákazky označenej interným číslom NL 22/2020 na predmet zákazky „**Osobné ochranné pracovné pomôcky**“ **– 4. časť: Ochrana zraku, sluchu, hlavy, dychu a doplnky**; a
3. Zmluvné strany majú záujem upraviť si vzájomné práva a povinnosti súvisiace s dodávaním Tovaru;

**DOHODLO SA nasledovné:**

1. **Definície a interpretácia zmluvných ustanovení**
	1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Kúpna cena** znamená kúpna cena za Tovar dodaný na základe objednávok podľa článku 2 bod 2.2 Zmluvy a fakturovaná podľa článku 4 Zmluvy na základe jednotkovej ceny podľa Prílohy 1 Zmluvy;
3. **Miesto plnenia** znamená hlavný sklad Objednávateľa na adrese: Vajnorská 124 v Bratislave;
4. **Občiansky zákonník** znamená zákona č. 40/1964 Zb. Občiansky zákonník v znení neskorších predpisov;
5. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
6. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
7. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
8. **Subdodávateľ** znamená fyzická alebo právnická osoba uvedená v zmluve uzatvorenej medzi Dodávateľom a Subdodávateľom, ktorá je poverená dodaním časti Tovaru, pričom zoznam Subdodávateľov je uvedený v Prílohe 2 Zmluvy;
9. **Tovar** znamená osobné ochranné pracovné pomôcky, bližšie špecifikované v Prílohe 1 Zmluvy;
10. **Zmluvná strana** znamená Objednávateľ a/alebo Dodávateľ; a
11. **ZVO** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov.
	1. Okrem definovaných pojmov uvedených v článku 1 bode 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len
		s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
12. **PREDMET ZMLUVY**
13. Predmetom Zmluvy je záväzok:
14. Dodávateľa riadne a včas dodať Objednávateľovi Tovar a previesť vlastnícke právo k Tovaru na Objednávateľa; a
15. Objednávateľa dodaný Tovar prevziať a zaplatiť Dodávateľovi za Tovar Kúpnu cenu;

 a to za podmienok stanovených Zmluvou.

1. Dodanie Tovaru bude uskutočnené na základe čiastkových objednávok podľa potrieb Objednávateľa. V čiastkových objednávkach bude presne určené množstvo požadovaného Tovaru. Takto vystavené objednávky budú podkladom pre fakturáciu podľa článku 4 Zmluvy. Objednávky budú písomné. Objednávky môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Dodávateľa uvedenej v záhlaví Zmluvy. Doručením objednávky Dodávateľovi sa objednávka považuje za potvrdenú Dodávateľom.
2. Obchodovateľný finančný objem počas účinnosti Zmluvy je v celkovej výške **[doplniť] EUR (slovom: [doplniť] eur) bez DPH**. Uvedený finančný objem je predpokladaný a Objednávateľ nie je povinný ho vyčerpať.
3. **DODANIE A PREVZATIE TOVARU, NADOBUDNUTIE VLASTNÍCKEHO PRÁVA**
	1. Dodávateľ sa zaväzuje zabezpečiť dodávku Tovaru v množstve a akosti podľa objednávky, na Miesto plnenia a v dodacej lehote najneskôr **do 5 (piatich) Pracovných dní** od doručenia objednávky, pokiaľ nie je v objednávke uvedená iná lehota dodania.
	2. Dodávateľ je povinný dodať len nový Tovar v množstve, akosti a vyhotovení, ktoré určuje Zmluva a objednávka podľa článku 2 bod 2.2 Zmluvy a riadiť sa pokynmi Objednávateľa pri plnení predmetu Zmluvy. Dodávateľ je povinný dodávať Tovar v neporušených obaloch tak, aby bol Tovar chránený pred poškodením pri bežnej manipulácii.
	3. Objednávateľ sa zaväzuje odobrať Tovar od Dodávateľa v pracovných dňoch v čase od 06:00 do 13:00 hod., pričom čas jednotlivých dodávok Tovaru si Zmluvné strany vopred dohodnú. Mimo vyššie uvedeného času môže Dodávateľ dodať Tovar len s výslovným súhlasom Objednávateľa.
	4. Dodávateľ je povinný odovzdať Objednávateľovi spolu s Tovarom aj s dodaným Tovarom súvisiace doklady potrebné na jeho prevzatie, a to najmä:
4. kópiu objednávky;
5. dodací list s jednotkovými cenami;
6. záručný list; a
7. faktúru podľa článku 4 Zmluvy.
	1. Objednávateľ je povinný prezrieť dodaný Tovar pri jeho prevzatí. Ak počas prehliadky dodaného Tovaru budú zistené podstatné vady dodaného Tovaru, Objednávateľ si vyhradzuje právo odmietnuť prevzatie Tovaru. Tovar má podstatné vady, ak:
8. vady bránia bežnému alebo zmluvne dohodnutému užívaniu Tovaru; a/alebo
9. Dodávateľ nedodrží dohodnutú akosť, štruktúru alebo množstvo Tovaru špecifikovaného objednávkou a/alebo Zmluvou.
	1. V prípade, ak Objednávateľ pri prezeraní Tovaru podľa tohto článku bod 3.5 Zmluvy zistí, že viac ako 50 % dodaného Tovaru má zjavné podstatné vady, Objednávateľ môže odmietnuť prevzatie celej dodávky Tovaru.
	2. Dodávateľ je povinný podstatné vady Tovaru podľa tohto článku bod 3.5 Zmluvy odstrániť do 2 (dvoch) Pracovných dní odo dňa, kedy si Objednávateľ uplatnil právo odmietnuť prevzatie Tovaru. V prípade, ak Dodávateľ vady Tovaru podľa predchádzajúcej vety neodstráni, Objednávateľ má nárok uplatňovať si primeranú zľavu
	z Kúpnej ceny.
	3. Vlastnícke právo k Tovaru prechádza na Objednávateľa okamihom riadneho prevzatia Tovaru Objednávateľom bez výhrad podľa tohto článku bod 3.9 Zmluvy, ak nedošlo zo strany Objednávateľa k odmietnutiu prevzatia Tovaru podľa tohto článku bodu 3.5 Zmluvy. V prípade odmietnutia prevzatia Tovaru zo strany Objednávateľa podľa tohto článku bod 3.5 Zmluvy zostáva Tovar vo vlastníctve Dodávateľa až do doby, kým Dodávateľ neodstráni prekážku, ktorá bráni Objednávateľovi riadne prevziať Tovar.
	4. Objednávateľ prevzatie Tovaru bez výhrad potvrdí na dodacom liste.
10. **KÚPNA CENA A PLATOBNÉ PODMIENKY**
11. Objednávateľ je povinný zaplatiť Dodávateľovi za Tovar Kúpnu cenu.
12. Kúpna cena je stanovená v súlade so zákonom č. 18/1996 Z. z. o cenách v znení neskorších predpisov, je konečná, bez možnosti doúčtovania ďalších nákladov, pričom zahŕňa aj náklady na balenie a dopravu. Pri DPH sa bude postupovať podľa osobitných predpisov. Jednotková cena Tovaru uvedená v Prílohe 1 Zmluvy je počas účinnosti Zmluvy nemenná smerom nahor.
13. Právo na zaplatenie Kúpnej ceny vzniká Dodávateľovi riadnym dodaním Tovaru na základe jednotlivých objednávok Objednávateľa podľa článku 2 bod 2.2 Zmluvy. Dodávateľ je oprávnený na základe príslušného dodacieho listu vystaviť Objednávateľovi faktúru na Kúpnu cenu za dodaný Tovar, ktorú Dodávateľ spolu s kópiou príslušnej objednávky a dodacieho listu doručí Objednávateľovi.
14. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve
v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo zmluvy, pod ktorou je zmluva evidovaná Objednávateľom a k faktúre bude pripojená príslušná objednávka a dodací list. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Dodávateľovi na prepracovanie. Nová lehota splatnosti začína plynúť okamihom doručenia opravenej faktúry Objednávateľovi.
15. Kúpna cena je splatná do **60 (šesťdesiat) dní** odo dňa doručenia faktúry. Ak deň splatnosti Kúpnej ceny pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň.
16. Kúpna cena sa považuje za zaplatenú dňom odpísania fakturovanej sumy vo výške Kúpnej ceny z účtu Objednávateľa na účet Dodávateľa uvedený v záhlaví Zmluvy.
17. **ZODPOVEDNOSŤ ZA VADY TOVARU, ZÁRUKA ZA AKOSŤ A REKLAMÁCIE**
18. Dodávateľ preberá záruku za to, že Tovar má v dobe jeho odovzdania Objednávateľovi zmluvne dohodnuté vlastnosti, a že nemá také vady, ktoré by bránili jeho využitiu na bežný alebo zmluvne dohodnutý účel. Dodávateľ taktiež preberá záruku za to, že Tovar počas záručnej lehoty bude mať vlastnosti stanovené Zmluvou, osobitnými právnymi predpismi, normami STN a nebude mať také vady, ktoré by bránili jeho využitiu na bežný alebo zmluvne dohodnutý účel.
19. Záručná doba poskytnutá Dodávateľom **je 24 (dvadsaťštyri) mesiacov** a začína plynúť odo dňa riadneho odovzdania a prevzatia Tovaru podľa článku 3 bod 3.9 Zmluvy. Záručná doba neplynie po dobu, po ktorú Objednávateľ nemôže užívať Tovar pre jeho vady, za ktoré zodpovedá Dodávateľ.
20. Dodávateľ preberá záruku za akosť Tovaru podľa § 429 a nasl. Obchodného zákonníka a zodpovedá za vady Tovaru podľa § 422 a nasl. Obchodného zákonníka.
21. Nebezpečenstvo škody na Tovare prechádza na Objednávateľa riadnym prevzatím Tovaru bez výhrad podľa článku 3 bod 3.9 Zmluvy.
22. Reklamáciu a jej špecifikáciu uplatní Objednávateľ u Dodávateľa ihneď po zistení, že dodaný Tovar vykazuje vady nekvality, a to písomnou formou v zmysle článku 9 Zmluvy, na tlačive označenom ako „Oznámenie o reklamácii“.
23. Prípadné reklamácie skrytých vád alebo vád zistených až pri používaní Tovaru je Objednávateľ povinný uplatniť
u Dodávateľa reklamačným listom (na tlačive označenom ako „Oznámenie o reklamácii“) alebo elektronickou poštou bezodkladne od ich zistenia, najneskôr do konca záručnej doby. Reklamácia uplatnená elektronickou poštou musí byť následne doložená písomným originálom zaslaným po uplatnení si reklamácie elektronickou poštou na adresu Dodávateľa uvedenej v záhlaví Zmluvy alebo na inú písomne oznámenú adresu, v ktorej Objednávateľ uvedie číslo faktúry, resp. dodacieho listu a dôvod reklamácie.
24. Reklamáciu posúdia spoločne zástupcovia Zmluvných strán, pričom Dodávateľ najneskôr do 2 (dvoch) Pracovných dní od uplatnenia reklamácie vydá písomné stanovisko o spôsobe vybavenia reklamácie. Ak sa Dodávateľ v tejto lehote nevyjadrí, Objednávateľ bude považovať reklamáciu za uznanú.
25. V prípade uznanej reklamácie sa Dodávateľ zaväzuje vadné plnenie vysporiadať na vlastné náklady do 5 (piatich) Pracovných dní od uznania reklamácie.
26. V prípade sporu o zodpovednosť za vadu sa Dodávateľ zaväzuje vadné plnenie vysporiadať na vlastné náklady
v lehote podľa tohto článku bodu 5.8 Zmluvy. Úhradu nákladov spojených s odstránením vady bude následne znášať Zmluvná strana, ktorá bude neúspešná v spore o určenie zodpovednosti za vadu.
27. V prípade, ak Dodávateľ neprevezme od Objednávateľa reklamovaný Tovar, Objednávateľ je oprávnený zaslať tento Tovar Dodávateľovi na jeho náklady, pričom náklady na poštovné vrátane poistenia zásielky je Dodávateľ povinný uhradiť na výzvu Objednávateľa do 5 (piatich) Pracovných dní odo dňa doručenia výzvy na ich úhradu spolu s kópiou dokladov preukazujúcich uhradené poštovné a poistné. V prípade, ak Dodávateľ neuhradí Objednávateľovi náklady spojené s uplatnením reklamácie podľa tohto bodu tohto článku Zmluvy, Objednávateľ je oprávnený započítať si tieto náklady voči najbližšej faktúre Dodávateľa.
28. **VYHLÁSENIA A ZÁRUKY**
29. Dodávateľ vyhlasuje a ubezpečuje Objednávateľa, že ku dňu podpisu Zmluvy Dodávateľom:

1. osoba konajúca za Dodávateľa je v plnom rozsahu oprávnená dojednať, uzavrieť a podpísať Zmluvu
a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na dodanie Tovaru,
a riadne plní všetky povinnosti, porušenie ktorých by mohlo viesť k jeho zrušeniu;
3. uzatvorenie alebo plnenie Zmluvy Dodávateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom;
4. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, vrátane Tovaru súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu; a
5. je zapísaný v Registri partnerov verejného sektora, pokiaľ sa na neho takáto povinnosť vzťahuje.
6. Dodávateľ vyhlasuje a ubezpečuje Objednávateľa, že ku dňu odovzdania Tovaru Objednávateľovi:
7. je výlučným vlastníkom Tovaru;
8. Tovar nie je zaťažený žiadnym záložným, zádržným ani predkupným právom;
9. neuzatvoril žiadnu zmluvu alebo dohodu a ani nedá návrh na uzavretie takej zmluvy alebo dohody,
na základe ktorej by mohlo tretej osobe vzniknúť vo vzťahu k Tovaru akékoľvek právo tretej osoby;
10. Tovar nie je predmetom žiadnej uzatvorenej nájomnej, kúpnej, resp. inej zmluvy, na základe ktorej akejkoľvek tretej osobe vznikne, resp. môže vzniknúť vlastnícke právo k Tovaru, resp. akékoľvek iné právo, na základe ktorého tretia osoba môže, resp. bude môcť Tovar držať, užívať alebo s ním akýmkoľvek spôsobom nakladať a ani nie je predmetom žiadnej zmluvy o budúcej zmluve, na základe ktorej by tretej osobe vzniklo právo uzatvoriť takú zmluvu;
11. Tovar je nový, funkčný, nepoužívaný a nepoškodený a nachádza sa v stave umožňujúcom jeho užívanie
na obvyklý účel;
12. Tovar nie je postihnutý exekúciou alebo predmetom uspokojenia záložného práva predajom zálohu na dražbe podľa zákona č. 527/2002 Z. z. o dobrovoľných dražbách a o doplnení zákona Slovenskej národnej rady č. [323/1992 Zb.](https://www.slov-lex.sk/pravne-predpisy/SK/ZZ/1992/323/) o notároch a notárskej činnosti (Notársky poriadok) v znení neskorších predpisov;
13. k Tovaru nie sú uplatnené žiadne určovacie žaloby, ktoré by mohli obmedziť alebo zmariť výkon vlastníckeho práva Objednávateľa;
14. neexistujú právne a faktické prekážky, ktoré by znemožňovali užívanie Tovaru;
15. oboznámil Objednávateľa so všetkými právnymi vzťahmi týkajúcimi sa Tovaru a všetky tieto vzťahy sú pravdivé;
16. Tovar nemá žiadne vady, na ktoré by mal Objednávateľa osobitne upozorniť; a
17. odovzdáva Objednávateľovi spolu s Tovarom všetky doklady vzťahujúce sa k Tovaru.
18. Dodávateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Dodávateľa uvedené v tomto článku, v bodoch 6.1 a 6.2 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za skutočnosti, ktoré si vymienil.
19. Pokiaľ sa preukáže, že ktorékoľvek z vyhlásení Dodávateľa uvedených v tomto článku bode 6.1 a bode 6.2 Zmluvy nebolo v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým v dôsledku konania Dodávateľa, zaväzuje sa Dodávateľ nahradiť škodu, ktorá vznikne Objednávateľovi v dôsledku skutočností, ktoré sú obsahom tohto vyhlásenia.
20. Objednávateľ vyhlasuje a ubezpečuje Dodávateľa, že ku dňu podpisu Zmluvy Objednávateľom:
21. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
22. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
23. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na kúpu Tovaru,
a riadne plní všetky povinnosti, porušenie ktorých by mohlo viesť k jeho zrušeniu.
24. **SUBDODÁVATELIA**
25. Každá zmluva, na základe ktorej Dodávateľ poverí tretiu stranu dodaním časti Tovaru sa považuje za zmluvu so Subdodávateľom. Dodávateľ je pred uzatvorením zmluvy so Subdodávateľom, ktorý nie je uvedený v Prílohe 2 Zmluvy povinný získať predchádzajúci písomný súhlas Objednávateľa. V písomnej žiadosti o udelenie súhlasu Objednávateľa je Dodávateľ povinný uviesť časť Tovaru, ktorý by mal dodať Subdodávateľ a presnú identifikáciu Subdodávateľa. Objednávateľ písomne upovedomí Dodávateľa o svojom rozhodnutí v lehote do 10 (desiatich) Pracovných dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.
26. Dodávateľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Dodávateľa. Súhlas Objednávateľa s uzatvorením akejkoľvek zmluvy so Subdodávateľom a ani jej uzatvorenie nezbavuje Dodávateľa žiadneho z jeho záväzkov vyplývajúcich zo Zmluvy.
27. Ak Objednávateľ zistí, že Subdodávateľ nie je schopný plniť si svoje záväzky, môže od Dodávateľa okamžite požadovať náhradu za tohto Subdodávateľa alebo aby Dodávateľ sám začal dodávať časť Tovaru poskytovaného týmto Subdodávateľom.
28. Časť Tovaru, ktorého poskytovaním poveril Dodávateľ na základe zmluvného vzťahu Subdodávateľa, nesmie byť zverená Subdodávateľom tretej osobe.
29. Každé poverenie tretej strany dodaním časti Tovaru a každá zmena Subdodávateľa bez predchádzajúceho písomného súhlasu Objednávateľa sa považuje za podstatné porušenie Zmluvy a Objednávateľ je oprávnený od Zmluvy odstúpiť. Dodávateľ je oprávnený zmeniť Subdodávateľov len postupom v súlade so Zmluvou, t. j. písomným dodatkom k Zmluve.
30. **SANKCIE**
31. V prípade, ak sa Dodávateľ dostane do omeškania so splnením svojej povinnosti dodať Tovar Objednávateľovi včas, Objednávateľ je oprávnený požadovať od Dodávateľa zaplatenie zmluvnej pokuty vo výške 10 % z Kúpnej ceny nedodaného Tovaru za každý začatý deň omeškania.
32. V prípade omeškania Objednávateľa so zaplatením faktúry je Dodávateľ oprávnený požadovať od Objednávateľa uhradenie úrokov z omeškania vo výške 0,022 % z dlžnej čiastky za každý deň omeškania.
33. V prípade, ak sa Dodávateľ dostane do omeškania so splnením svojej povinnosti odstrániť vady Tovaru podľa článku 5 bodu 5.8 Zmluvy, Objednávateľ je oprávnený požadovať od Dodávateľa zaplatenie zmluvnej pokuty vo výške
5 % z Kúpnej ceny vadného Tovaru za každý začatý deň omeškania.
34. V prípade, ak k odstúpeniu od Zmluvy dôjde z dôvodu, že Dodávateľ nie je schopný dodávať Tovar v požadovanej kvalite, v požadovanom množstve a/alebo za Kúpnu cenu, ktorú ponúkol, Objednávateľ má právo požadovať
od Dodávateľa zmluvnú pokutu vo výške 35 % z obchodovateľného objemu podľa článku 2 bod 2.3 Zmluvy. Tým nie je dotknuté právo Objednávateľa na náhradu škody.
35. V prípade porušenia ktorejkoľvek z povinností týkajúcej sa Subdodávateľov alebo ich zmeny má Objednávateľ právo požadovať od Dodávateľa uhradenie zmluvnej pokuty vo výške 500 EUR (slovom: päťsto eur), a to za každé porušenie ktorejkoľvek z vyššie uvedených povinností, a to aj opakovane.
36. Povinnosť, splnenie ktorej bolo zaistené zmluvnou pokutou, je Zmluvná strana povinná plniť i po zaplatení zmluvnej pokuty. Zaplatením zmluvnej pokuty v zmysle tohto článku Zmluvy nezaniká právo na náhradu vzniknutej škody.
37. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa Dodávateľ zaväzuje uhradiť, najneskôr do 10 (desiatich) Pracovných dní odo dňa doručenia výzvy Objednávateľa na zaplatenie zmluvnej pokuty Dodávateľovi.
38. V prípade, ak Dodávateľ nie je schopný dodať Tovar v dohodnutej dodacej lehote podľa článku 3 bod 3.1 Zmluvy, Objednávateľ je oprávnený uskutočniť krycí nákup a prípadný cenový rozdiel a všetky náklady navyše, ktoré vzniknú Objednávateľovi z tohto nákupu preúčtovať v plnom rozsahu Dodávateľovi ako náhradu škody.
39. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti z tohto záväzkového vzťahu, a je povinná ju nahradiť, ibaže preukáže, že porušenie povinnosti bolo spôsobené okolnosťami vylučujúcimi zodpovednosť. V prípade vzniku škody a pri jej náhrade budú Zmluvné strany postupovať podľa
§ 373 a nasl. Obchodného zákonníka.
40. **KOMUNIKÁCIA**
	1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
	2. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
41. v deň doručenia zásielky, ak bola zásielka doručená osobne alebo kuriérnou službou; alebo
42. 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
43. v deň odoslania e-mailu, ak bol e-mail odoslaný v ktorýkoľvek Pracovný deň, v ostatných prípadoch v najbližší Pracovný deň nasledujúci po dni odoslania e-mailu, ak sa Zmluvné strany nedohodli inak..
	1. Zmeny identifikačných údajov uvedených v Zmluve sú si Zmluvné strany povinné oznámiť do 5 (piatich) Pracovných dní od realizácie týchto zmien.
44. **TRVANIE A ZÁNIK ZMLUVY**
45. Zmluva sa **uzatvára** na dobu určitú, a to:
46. **na 24 (dvadsaťštyri) mesiacov** odo dňa účinnosti Zmluvy; alebo
47. do vyčerpania obchodovateľného finančného objemu podľa článku 2 bod 2.3 Zmluvy,

podľa toho, ktorá skutočnosť nastane skôr. V prípade, že nedôjde k vyčerpaniu obchodovateľného objemu podľa článku 2 bod 2.3 Zmluvy počas 24 (dvadsaťštyri) mesiacov odo dňa účinnosti Zmluvy, môže byť Zmluva na návrh Objednávateľa predĺžená do vyčerpania obchodovateľného objemu. Zmluva bude predĺžená podľa predchádzajúcej vety uzatvorením písomného dodatku k Zmluve.

1. Zmluva môže byť ukončená aj skôr ako je uvedené v bode 10.1 tohto článku Zmluvy, a to jednostranným odstúpením od Zmluvy, jednostranným vypovedaním Zmluvy Objednávateľom alebo písomnou dohodou Zmluvných strán.
2. Odstúpiť od Zmluvy môžu pri podstatnom porušení zmluvného záväzku a v ostatných prípadoch uvedených v Zmluve alebo v zákone.
3. Za podstatné porušenie Zmluvy Objednávateľ považuje prípady, ak:
4. Dodávateľ nedodrží dodaciu lehotu podľa článku 3 bod 3.1 Zmluvy;
5. dodaný Tovar nebude zodpovedať vlastnostiam dohodnutým v Zmluve a/alebo objednávke, a ak Dodávateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
6. Dodávateľ nevybaví reklamácie v lehote dohodnutej v článku 5 bod 5.8 Zmluvy, a ak Dodávateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave; a/alebo
7. sa niektoré z vyhlásení Dodávateľa podľa článku 6 bodu 6.1 a/alebo 6.2 Zmluvy ukáže ako nepravdivé.
8. Objednávateľ má taktiež právo odstúpiť od Zmluvy, ak Dodávateľ/Subdodávateľ v čase uzavretia zmluvy nebol zapísaný v registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) ZVO.
9. Za podstatné porušenie Zmluvy Dodávateľ považuje prípad, ak sa niektoré z vyhlásení Objednávateľa podľa článku 6 bodu 6.5 Zmluvy ukáže ako nepravdivé.
10. Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy.
11. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
12. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
13. Zmluvu môže Objednávateľ vypovedať aj bez udania dôvodu zaslaním písomnej výpovede Dodávateľovi, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Dodávateľovi. Objednávky potvrdené Zmluvnými stranami pred dátumom odoslania výpovede Dodávateľovi zostávajú platné a budú vybavené podľa Zmluvy.
14. Zmluva zaniká aj na základe písomnej dohody Zmluvných strán.
15. **ZÁVEREČNÉ USTANOVENIA**
16. Zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka.
17. Práva a povinnosti zo Zmluvy prechádzajú na právnych nástupcov Zmluvných strán. Dodávateľ môže svoje pohľadávky voči Objednávateľovi vyplývajúce zo Zmluvy postúpiť len s predchádzajúcim písomným súhlasom Objednávateľa.
18. Zmluvné strany sa dohodli, že vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
19. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
20. Zmluvné strany sa dohodli, v rozsahu v akom to právne predpisy pripúšťajú, že vylučujú právo Dodávateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Dodávateľovi.
21. Zmluvné strany sa dohodli, že Objednávateľ môže kedykoľvek započítať pohľadávku, ktorú má voči Dodávateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Dodávateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
22. Zmluvu možno meniť, dopĺňať ju, alebo ju zrušiť len písomne, a to formou očíslovaných dodatkov podpísaných Zmluvnými stranami.
23. Objednávateľ podpisom Zmluvy akceptuje Subdodávateľov Dodávateľa, ktorých uviedol v zozname subdodávateľov, ktorí majú v registri partnerov verejného sektora podľa § 11 ZVO zapísaných konečných užívateľov výhod a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie dodať Tovar preukazuje vo vzťahu k tej časti predmetu zákazky, ktorú má subdodávateľ plniť. Identifikácia Subdodávateľa, predmet a rozsah jeho subdodávok je uvedený v Prílohe 2 Zmluvy. Identifikácia Subdodávateľov podľa predchádzajúcej vety je uvedená v rozsahu: podiel zákazky, ktorý má Dodávateľ v úmysle zadať Subdodávateľovi, konkrétnu časť Tovaru, ktorú má Subdodávateľ dodať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.
24. Dodávateľ je povinný bezodkladne oznámiť Objednávateľovi akúkoľvek zmenu údajov o Subdodávateľovi. V prípade zmeny Subdodávateľa počas trvania Zmluvy, musí Subdodávateľ, ktorého sa návrh na zmenu týka, byť zapísaný v registri partnerov verejného sektora podľa § 11 ZVO, musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie poskytovať službu preukazuje vo vzťahu k tej časti predmetu zákazky, ktorú má subdodávateľ plniť. Dodávateľ je povinný Objednávateľovi najneskôr 3 (tri) Pracovné dni pred zmenou Subdodávateľa, predložiť písomné oznámenie o zmene Subdodávateľa, ktoré bude obsahovať minimálne: podiel zákazky, ktorý má Dodávateľ

v úmysle zadať Subdodávateľovi, konkrétnu časť Tovaru, ktorú má Subdodávateľ dodať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný Subdodávateľ spĺňa podmienky účasti týkajúce sa osobného postavenia podľa § 32 ods. 1 ZVO.

1. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
2. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné.
Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
3. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
4. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu, pričom Objednávateľ dostane 2 (dva) jej rovnopisy a Dodávateľ dostane 1 (jeden) jej rovnopis.

Prílohy: Príloha 1: Špecifikácia Tovaru a jednotková cena

 Príloha 2: Zoznam Subdodávateľov

**PRÍLOHA 1**

**ŠPECIFIKÁCIA TOVARU A JEDNOTKOVÁ CENA**

|  |  |  |  |  |
| --- | --- | --- | --- | --- |
| **P. č.** | **Názov** | **Špecifikácia/veľkosť** | **MJ** | **Cena za MJ v EUR bez DPH** |
|  | **DOPLNKY - OSTATNÉ** |  |   |  |  |
| 1 | Zateplená nepremokavá čiapka so šiltom a flanelovou podšívkou. |  | L-2XL | ks | [doplniť] |
| 2 | Sieťka na vlasy |  | M/L; XL/2XL | ks | [doplniť] |
| 3 | Termoizolačná kukla pre športové i pracovné účely nosenia. Materiál dvojitý úplet 100 % acrylic, univerzálna veľkosť. Alternatíva: Kukla úpletová čierna TED pletená s otvorom na celej tvári. Materiál : 70% bavlna, 30% polyester. |  | UNI | ks | [doplniť] |
| 4 | Čierna kuchárska čiapka so zaväzovaním vzadu, čím umožňuje dobré prispôsobenie sa na každý typ hlavy. Materiál: Kingsmill - 65% polyester, 35% bavlna - 190 g/m²  |  | UNI | ks | [doplniť] |
| 5 | šiltovka s reflexnými pásmi - tmavomodrá |  | UNI | ks | [doplniť] |
| 6 | Praktická unisexová fleecová čiapka na stiahnutie elastickou šnúrkou. Antipillingová úprava z vonkajšej strany. Štýlový doplnok celého fleecového sortimentu, možno použiť aj ako nákrčník. Špecifikácia: 240g/m2, Fleece, 100% PES. Veľkosti: univerzálna veľkosť pre dospelých. |  | UNI | ks | [doplniť] |
| 7 | Pracovný uterák vaflový viacfarebný,220g/m2, 50x90 cm. |  |   | ks | [doplniť] |
| 8 | Gélové nákolenníky pre vyššie pohodlie pri práci. Neoprénové pásky pre bezpečné a flexibilné upevnenie. Vrchná PVC vrstva. Vnútorná výplň 100% polyester. Univerzálna veľkosť. EN 14404: 2004+A1: 2010 (Type 1, Level 1). |  | UNI | PAA | [doplniť] |
| 9 | Ľadvinový pás na šnúrky. |  | UNI | ks | [doplniť] |
| 10 | Traky vo fluo farbe s reflexnými prvkami, neobmedzujú v pohybe, široké nastavenia v páse, rozličné možnosti použitia. |  | UNI | ks | [doplniť] |
| 11 | Zápästné na (zápästie) remienky pre kovové rukavice. |  | UNI | ks | [doplniť] |
| 12 | Zostava pre práce vo výškach - Postroj s lanom, tlmičom pádu a lešenárskym hákom. BALENÉ V ODKLADACEJ TAŠKE. Tento set povolí užívateľovi prístup k hrane pádu a v prípade pádu poskytne patričnú ochranuZÁKLADNÉ - Zostava pre práce vo výškachSet pozostáva: 1. Bezpečnostny postroj, 2 body uchytenia - prsný, chrbtový. 2. tlmič pádu mimas 112, dĺžka 2m, 3. 1 x karabína na skrutku, 1x kotviaci lešenársky hák, 4. 1 x Taška, Váha: 1,5kg, Nosnosť: testované do 140kg, Váha: 1,8 kg |  | S-2XL | ks | [doplniť] |
|  | **OCHRANA ZRAKU** |  |  |  |  |
| 13 | Veľmi ľahké okuliare, nastaviteľné mäkké nosové sedielko, flexibilné ergonomické stranice, -unikátne povrstvenie zorníkov PLATINUM coating. Farba : dymová / CSP. |  | UNI | ks | [doplniť] |
| 14 | Ochranné okuliare s čírym polykarbonátovým panoramatickým zorníkom triedy F, vhodné i na dioptrické okuliare. |  | UNI | ks | [doplniť] |
| 15 | Ochranné okuliare s plochým PC zorníkom 1 BT 9 a mäkkou plastovou lícnicou, nepriama ventilácia. |  | UNI | ks | [doplniť] |
| 16 | Ochranné priamo vetrané okuliare s plochým PC zorníkom a mäkkou plastovou lícnicou. EN 166 1 BT. |  | UNI | ks | [doplniť] |
| 17 | Ochranné nepriamo vetrané okuliare s nezahmlievajúcou úpravou a tvrdeným zorníkom 1F N. |  | UNI | ks | [doplniť] |
| 18 | Modré ochranné nepriamo vetrané okuliare s odklápacími kruhovými zorníkmi triedy F, možnosťou nasadenia na dioptrické okuliare a ochranou proti žiareniu vznikajúcom pri zváraní, vhodné pri zváraní. Norma: EN 166. |  | UNI | ks | [doplniť] |
| 19 | Plastová kukla pre zváračov s ľahko vymeniteľnými sklami (110x90 mm) a tmavosťou ochranných zváračských skiel od DIN 6 - 11. EN 166 a EN 175. |  | UNI | ks | [doplniť] |
| 20 | Náhradné sklo pre zváranie 110x90mm, tmavosť 06-11. Farba: dymové. |  | UNI | ks | [doplniť] |
| 21 | Náhradné sklo pre zváranie 110x90mm. Farba: číre. |  | UNI | ks | [doplniť] |
| 22 | Samostmievacia zváračská kukla nielen pre zváranie, ale aj pre možnosť použitia ako ochranný štít pri brúsení. Prepínač režimov je umiestnený vo vnútri kukly - WELD (ZVÁRANIE) / GRINDING (BRÚSENIE).V režime ZVÁRANIE je samostmievacia kukla plne funkčná a automaticky sa zatmieva, v režime BRÚSENIE je kukla deaktivovaná a nespína sa. V tomto režime je vhodná ako ochranný štít napr. pri brúsení uhlovou brúskou. Kukla je napájaná 2 vymeniteľnými 1,5V AAA batériami, ktoré nie sú súčasťou balenia. Keď nastane moment zvárania (pri zapálení zváracieho oblúka), automaticky sa zmení filter z jasného na tmavý za menej ako 0,1 ms. Po ukončení zvárania dôjde k automatickému zosvetleniu filtra. Hodnota tmavosti filtra DIN 9 - DIN 13 je nastaviteľná otočným potenciometrom vo vnútri kukly. |  | UNI | ks | [doplniť] |
| 23 | Zváračská kukla vybavená špeciálne vyvinutou čelenkou. Keď otočí kuklu od tváre, čelenkový mechanizmus presunie ťažisko nižšie a to sa zhoduje so stredom hlavy zvárača. Design kukly znižuje zaťaženie svářečovy hlavy a krku, zvárač sa tým cíti pohodlnejšie pri práci než kedykoľvek pred tým.Keď nastane moment zvárania (pri vzniku zváračského oblúka), automaticky sa zmení filter od jasného po tmavý a to len za 1/30 000 sekundy. Po ukončení zvárania (zváracieho oblúka) dôjde k automatickému zosvetlenie filtra od tmavej k jasnej. Zvárač môže zmeniť za ako dlho sa filter vracia do jasného stavu. Čas je nastaviteľný otáčaním potenciometra vnútri kukly (delay time) otáčaním do pozícií (short) 0, 2 s až 0, 8 s (long). Nastavením potenciometra (sensitivity) hodnota 1 - 5 sa nastavuje citlivosť kukly na okolité svetlo a zmeny, ktoré nastanú pri začatí zváraní (vznik oblúka). Je napájaná solárnou batériou a má dve vstavané 3 V lítiové batérie, ktoré sú záložné. Nie je preto nutná žiadna výmena batérií. Pri bežných zváracích podmienkach môžeme očakávať životnosť batérií viac ako šesť rokov. Rozdielové tieňovanie Din9 do Din13 je nastaviteľné potenciometrom na boku kukly. Výrobok je v zhode s príslušnými DIN, ISO, EN bezpečnostnými normami a ANSI Z87-1-2003. Extrémne vysoký výkon UV / IR samostmievacích filtrov poskytuje úplnú ochranu pre oči a tvár proti UV / IR žiarenia počas zvárania. Ochrana UV / IR a jej stupeň odtieňa 16 (DIN) poskytuje zváračom pohodlie pri práci. |  | UNI | ks | [doplniť] |
| 24 | Samostmievacia zváracia kukla so zlepšeným ovládaním pre prepínanie režimov brúsenie/zváranie. Ovládací prepínač je z vonkajšej strany kukly, čo urýchľuje a uľahčuje prácu. Takže je možné zváračskú masku využiť aj ako ochranný štít pri brúsení.Samozatmievacia kukla je profesionálnej kvality, určená k ochrane očí a tváre zvárača pred iskrami, prskaním a škodlivým žiarením za normálnych zváracích podmienok. Keď nastane moment zvárania (pri zapálení zváracieho oblúku) automaticky sa zmení samostmievací filter z jasného stavu do tmavého a to iba za 1/30.000 sekundy. Po ukončení zvárania dôjde k automatickému zosvetleniu filtra. Zvárač môže meniť za ako dlho sa filter vracia do jasného stavu. Čas je nastaviteľný otáčaním koliečka vo vnútri kukly (delay time) otáčaním do pozície (short) 0,25 s až 0,8 s (long). Nastavením koliečka (sensitivity) hodnota 1 - 5 s sa nastavuje citlivosť kukly na okolité svetlo a zmeny, ktoré nastanú pri zahájení zvárania. Kukla je napájaná solárnou batériou a má vstavané dve vymeniteľné 3V líthiové batérie CR2450, ktoré sú záložné. Rozdielna tmavosť DIN 9 až DIN 13 je nastaviteľné koliečkom na boku kukly. Výrobok je zhodný s príslušnými DIN, ISO, EN bezpečnostnými normami a ANSI Z87-1-2003. Extrémne vysoký výkon UV/IR samostmievacích filtrov poskytuje úplnú ochranu pre oči a tvár proti UV/IR žiareniu počas zvárania. Ochrana UV/IR a jej stupeň odtieňov až 16DIN poskytuje zváračom pohodlie pri práci. |  | UNI | ks | [doplniť] |
| 25 | Ochranný štít s rozmermi 220 x 290 mm z číreho PMMA hrubého 2 mm je typom štítu s hlavovým nosičom. Je určený na ochranu očí a tváre pred nárazom pomaly letiacich častíc s dopadovou energiou max. 0,56 J. Umožňuje súčasné použitie s dioptrickými okuliarmi. EN 166 |  | UNI | ks | [doplniť] |
| 26 | Ochranný štít s rozmermi 330 x 290 mm z číreho PMMA hrubého 2 mm je typom štítu s hlavovým nosičom. Je určený na ochranu očí a tváre pred nárazom pomaly letiacich častíc s dopadovou energiou max. 0,56 J. Umožňuje súčasné použitie s dioptrickými okuliarmi. EN 166. |  | UNI | ks | [doplniť] |
| 27 | Ochranný štít s rozmermi 330 x 290 mm z číreho PMMA hrubého 2 mm je typom štítu s hlavovým nosičom. Je určený na ochranu očí a tváre pred nárazom pomaly letiacich častíc s dopadovou energiou max. 0,56 J. Umožňuje súčasné použitie s dioptrickými okuliarmi. EN 166. |  | UNI | ks | [doplniť] |
| 28 | Dizajnované pre maximálny komfort a optimálnu ochranu pre užívateľov, ktorí nepotrebujú zároveň ochranu hlavy (helmu). Mäkký hlavový vankúšik a tesniace vankúšiky. Slúchadlá spĺňajú normu EN 352:2002, SNR: 30. Drôtený štít spĺňa normu EN 1731. |  | UNI | ks | [doplniť] |
| 29 | Tvátový štít - Uchytenie na bezpečnostnú prilbu |  | UNI | ks | [doplniť] |
|  | **OCHRANA SLUCHU** |  |  |  |  |
| 30 | Vysoko výkonný dielektrický mušľový chránič sluchu s odolným, ľahko nastaviteľným a stabilným teleskopickým hlavovým oblúkom s mäkkým, širokým hlavovým vankúšikom pre zvýšené pohodlie, penou plnenými tesniacimi vankúšikmi. Nízky profil uchytenia mušlí k oblúku pre zníženie rizika zachytenia v obmedzených priestoroch. Váha 277 g, EN 352-1:2002. |  | UNI | ks | [doplniť] |
| 31 | Jednorazové tvarovateľné zátkové chrániče sluchu z veľmi mäkkej PU peny s oblým zakončením, vyvíjajú minimálny a rovnomerný tlak na stenu zvukovodu. |  | UNI | ks | [doplniť] |
| 32 | Sluchové chrániče - upevnenie na prilbu  |  | UNI | PAA | [doplniť] |
|  | **OCHRANA HLAVY** |  |  |  |  |
| 33 | Ľahké ochranné pracovné prilby určené pre elektrikárov. Táto bezpečnostná prilba má ľahkú polyetylénovú fazetovú škrupinu s predĺžením nad zátylkom, ktorá je zavesená v 6 bodoch na látkových pásikoch. Poskytuje elektrickú izoláciu 1000 V a váži 325 gramov. Patrí medzi ochranné pracovné pomôcky so životnosťou štyri roky, ktoré sú vhodné na prácu do -30 °C. Spĺňa certifikát EN50365.  |  | UNI | ks | [doplniť] |
| 34 | Zváračská kukla je ideálnou ochranou pri náročných procesoch zvárania hliníka, chróm-niklových zliatin, špeciálnych zliatin ale aj ocele. Vďaka plynulému nastaveniu stmavnutia ( SL5 až SL13) je vhodná pre všetky druhy zváracích metód ako aj pre brúsenie materiálov. Nie je však vhodná pre zváranie laserom a plameňom!  |  | UNI | ks | [doplniť] |
| 35 | Ochranná prilba z ABS, inovatívna prilba typu BASEBALL, šiltový tvar zlepšuje vertikálny výhľad, môže sa nosiť aj so šiltom vzadu, textilný postroj, 3pásky na 8 uchycovacích bodoch, páska zamedzuje potenie, možnosť nastavenia veľkosti od 53-63cm, možnosť nastavenia 2 pozícii prilby (hore aj dole), elektrická izolácia. Prilba poskytuje ochranu: 4 roky od prvého použitia, 7 rokov od dátumu výroby, reflexné prvky. Elektrická izolácia: 1000 V VAC a 1500 V DAC, (NORMA EN50365 TRIEDA 0), Do teploty - +50° až -20°C, + vhodná aj pre práce vo výškach (poznámka: pre práce vo výškach sa musí prilba používať v otočenom smere tzn. vpredu bez šiltu, potrebné je jednoducho otočiť kôš vo vnútri prilby)Farba: oranžová, žltá, zelená, červená, biela, modrá, Materál: vrchný materiál 60% bavlna/40% reflexný polyester, 245 g/m2, tmavá farba 35% bavlna/65% polyester, 245 g/m2Norma: Norma EN 397, Elektrická izolácia: 1000 V VAC a 1500 V DAC, (NORMA EN50365 TRIEDA 0), MM - odolnosť proti roztaveným kovom, LD testovaná na bočnú deformáciu, 440 VAC elektrická izolácia |  | UNI | ks | [doplniť] |
| 36 | Čiapka s pevným šiltom, plastovou vnútornou výstuhou a nastaviteľnou veľkosťou, spĺňa normu EN 812., reflexné doplnky |  | UNI | ks | [doplniť] |
|  | **OCHRANA DYCHU** |  |  |  |  |
| 37 | Respirátor RS 1. Jednorázový skladací respirátor, textil a molitan. |  |  | ks | [doplniť] |
| 38 | Skladaný respirátor bez ventilu FFP1 proti netoxickým pevným časticiam a kvapalným aerosólom v koncentráciách do 4,5x NPK/PEL. 1box/20ks. **BALENIE : 20 ks/box**. |  |  | ks | [doplniť] |
| 39 | Jednorazové hygienické rúška zabraňujúce kontaminácii výrobkov. **BALENIE : 50 ks/box.** |  |  | bal | [doplniť] |
|  | **MASKY A POLOMASKY** |  |  |  |  |
| 40 | Polomaska z ľahkého, mäkkého, hypoalergénneho materiálu poskytuje maximálne pohodlie. Nastaviteľný upínací systém a pásky pre optimálne priľnutie. |  | 6100-S, 6200-M, 6300-L | ks | [doplniť] |
| 41 | Filtre možno použiť s polomaskou radu 6000, 7500 a/alebo s celotvárovou maskou radu 6000. Balenie : 2 ks. |  |  | bal | [doplniť] |
| 42 | Filtre možno použiť s polomaskou radu 6000, 7500 a/alebo s celotvárovou maskou radu 6000. Balenie : 2 ks. |  |  | bal | [doplniť] |
| 43 | Plastová krytka predfiltrov pre opakovatené použitie ˇkompatibilné so systémom 3M 6000 a 7500 držiak filtrov 2ks / bal. |  |  | bal | [doplniť] |
| 44 | Plastový držiak filstrov série 3M 5000 pre opakovateľné použitie, kompatibilné s plastovými krytmi 3M501. Držiaky určené pre celotvárové masky a polomasky.2ks / bal. |  |  | bal | [doplniť] |
| 45 | vysoké koncentrácie prachu / aerosólu - ochrana pred pevnými aerosólmi alebo kvapalinami, ktoré sú známe ako toxické (azbest bez manipulácie, pesticídy v prášku, biologické činidlá, farmaceutický prášok, ošetrené drevo, tvrdé drevo, chróm, vápno, olovo, grafit, mangán, kaolín, dydroxid sodný, kremeň, silica,...\*) |  |  | ks | [doplniť] |

**PRÍLOHA 2**

**ZOZNAM SUBDODÁVATEĽOV**

|  |  |  |  |  |  |
| --- | --- | --- | --- | --- | --- |
| **Obchodné meno** | **Sídlo/miesto podnikania** | **IČO** | **Podiel na zákazke** | **Predmet subdodávky** | **Osoba oprávnená konať za subdodávateľa (meno, priezvisko, trvalý pobyt, dátum narodenia)** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**PODPISY ZMLUVNÝCH STRÁN**

V Bratislave dňa \_\_\_\_\_\_\_\_\_\_\_\_\_\_

**Dopravný podnik Bratislava, akciová spoločnosť**

Meno: Ing. Martin Rybanský

Funkcia: predseda predstavenstva

Meno: Ing. Ivan Bošňák

Funkcia: člen predstavenstva – CFO

V [doplniť] dňa \_\_\_\_\_\_\_\_\_\_\_\_\_\_

[**doplniť**]

Meno: [doplniť]

Funkcia: [doplniť]